টেলিযোগাযোগ
১৮৫৭ সালে আলেক্সান্ডার গ্রাহাম বেল টেলিফোন আবিষ্কার করেন। অবশ্য এর আগে ১৮৪৯ সামে অ্যান্টোনিও মেউচ্চি একটি যন্ত্র আবিষাক্র করেন যার মাধ্যমে লাইনের মধ্য দিয়ে বৈদ্যুতিকভাবে কন্ঠ প্রেরণ করা যেত। এই যন্ত্রটি শব্দবৈদ্যুতিক প্রভাবের উপর নির্ভর করত। কিন্তু এই যন্ত্রটি ব্যবহার করা অসম্ভব ছিল কারণ ব্যবহারকারীকে গ্রাহক যন্ত্রটি মুখে ঢুকিয়ে কথা শুনতে হত।
আবেশ মোটর
১৮২৪ সালে ফ্রাংকুইস আর্গো (François Arago) ঘূর্ণায়মান চৌম্বক ক্ষেত্রের ধারণা প্রদান করেন, এবং ওয়াল্টার বেইলি প্রথম এই ধারণাকে বাস্তবে রূপ দেন। এর উপর ভিত্তি করে নিকোলা টেসলা এবং গ্যালিলিও ফেরারিস পৃথক ভাবে আবেশ মোটর আবিষ্কার করেন যথাক্রমে ১৮৮৩ ও ১৮৮৫ সালে। ১৯১৫ সালে প্রকাশিত আত্মজীবনী অণুযায়ী টেসলা ১৮৮২ সালে ঘূর্নায়মান চৌম্বক ক্ষেত্রের ধারণা গ্রহণ করেন এবং ১৮৮৩ সালে প্রথম আবেশ মোটর আবিষ্কারে এটি ব্যবহার করেন। ফেরারিস ১৮৮৫ সালে এই ধারণা গ্রহণ করেন এবং তুরিনে রয়্যাল একাডেমী অব সায়েন্সের কাছে প্রকাশিত তাঁর গবেষণায় মোটর পরিচালনার বিস্তারিত বিবরণ দেন। একই বছর টেসলা তাঁর মোটরের জন্য স্বত্ব লাভ করেন। এর এক বছর পরে মিখাইল ডোলিভো-ডব্রোভলস্কি বহিরাবরনযুক্ত আবেশ মোটর আবিষ্কার করেন।